**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa dopĺňa zákon Národnej rady Slovenskej republiky č. 245/2008 Z. z. o**  **výchove a vzdelávaní (školský zákon) a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) v znení zákona Národnej rady Slovenskej republiky č. 462/2008 Z. z., zákona Národnej rady Slovenskej republiky č. 37/2009 Z. z., zákona Národnej rady Slovenskej republiky č. 184/2009 Z. z., zákona Národnej rady Slovenskej republiky č. 37/2011 Z. z., zákona Národnej rady Slovenskej republiky č. 390/2011 Z. z., zákona Národnej rady Slovenskej republiky č. 390/2011 Z. z., zákona Národnej rady Slovenskej republiky č. 324/2012 Z. z., zákona Národnej rady Slovenskej republiky č. 324/2012 Z. z., zákona Národnej rady Slovenskej republiky č. 324/2012 Z. z., zákona Národnej rady Slovenskej republiky č. 125/2013 Z. z., zákona Národnej rady Slovenskej republiky č. 464/2013 Z. z., zákona Národnej rady Slovenskej republiky č. 464/2013 Z. z., zákona Národnej rady Slovenskej republiky č. 464/2013 Z. z., zákona Národnej rady Slovenskej republiky č. 464/2013 Z. z., zákona Národnej rady Slovenskej republiky č. 307/2014 Z. z., zákona Národnej rady Slovenskej republiky č. 377/2014 Z. z., zákona Národnej rady Slovenskej republiky č. 61/2015 Z. z., zákona Národnej rady Slovenskej republiky č. 61/2015 Z. z., zákona Národnej rady Slovenskej republiky č. 188/2015 Z. z., zákona Národnej rady Slovenskej republiky č. 188/2015 Z. z., zákona Národnej rady Slovenskej republiky č. 188/2015 Z. z., zákona Národnej rady Slovenskej republiky č. 188/2015 Z. z., zákona Národnej rady Slovenskej republiky č. 125/2016 Z. z., zákona Národnej rady Slovenskej republiky č. 216/2016 Z. z. sa dopĺňa takto:

 1. V § 55 sa pred pôvodný text vkladá písmeno a). Za písmeno a) sa vkladá nové písmeno b), ktoré znie:

„b) Žiak, ktorý vymeškal počas školského roka viac ako 35 % z celkového počtu vyučovacích hodín bez ohľadu na dôvod a hodnotenie absencie, opakuje ročník počas plnenia povinnej školskej dochádzky; v strednej škole môže opakovať ročník na základe rozhodnutia vydaného riaditeľom školy.“

 2. V § 57 ods. 1 sa ruší za písmenom l) bodka, nahrádza sa čiarkou a vkladá sa nové písmeno m), ktoré znie:

„m) ak vymešká viac ako 25 % vyučovacích hodín v danom predmete bez ohľadu na dôvod a hodnotenie absencie.“

 3. V § 144 ods. 6 písm. c) sa za čiarku vkladá nové ustanovenie, ktoré znie:

„a to aj v prípade, keď je dieťa plnoleté a uvedená osoba už nie je zákonným zástupcom, ale je jeho rodič alebo zástupca zariadenia.“

 4. V § 144 ods. 11 sa na konci vety ruší bodka a vkladá sa nová časť ustanovenia, ktoré znie:

„ za predpokladu, že toto ospravedlnenie bude spolupodpísané rodičom alebo zástupcom zariadenia. “

**Čl. II**

Tento zákon nadobúda účinnosť 1. septembra 2017.